Title: Návrh z 23
Author: MH
Last saved by: agenda0
Company: MH SR

Správa z 9. zasadnutia Medzivládnej komisie
pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou

Medzivládna komisia pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou   zišla v dňoch  18.-19.júna 2001  v Bratislave  na svojom deviatom zasadnutí.
Delegáciu Slovenskej republiky,  zloženú z  25 členov a  66 expertov z radov  zástupcov  rezortov,  inštitúcií  a podnikateľskej sféry,  viedol predseda slovenskej časti  MVK  a  minister  hospodárstva  Slovenskej  republiky  Ľubomír  Harach. 
            Delegáciu  Ruskej federácie, zloženú z  24 členov  a  7 expertov z  radov  zástupcov rezortov,  inštitúcií  a podnikateľskej sféry,  viedol predseda ruskej časti  MVK,  vedúci aparátu vlády Ruskej federácie  a minister Igor Ivanovič Šuvaľov.
	Rokovanie  plenárneho zasadnutia  a   pracovných  skupín  vychádzalo z vládou odsúhlasených    „Cieľov  pri  presadzovaní záujmov  Slovenskej republiky   v rámci  rokovania 9. zasadnutia MVK“,   ktoré   naplnili  jednotlivé  body programu rokovania   Medzivládnej  komisie   a nadväzovali   na   úlohy Programového vyhlásenia vlády SR.
V priebehu  konania 9. zasadnutia  MVK sa  uskutočnili  protokolárne prijatia predsedu ruskej časti Medzivládnej  komisie Igora Ivanoviča Šuvalova  prezidentom Slovenskej republiky Rudolfom Schusterom,  predsedom Národnej rady SR Jozefom Migašom a podpredsedom  vlády Slovenskej republiky Ivanom Miklošom. V rámci  protokolárnych prijatí  sa  prerokovali všeobecné  otázky  obchodno-hospodárskej a vedecko-technickej spolupráce   ako aj   úlohy a ciele    9. zasadnutia  MVK.
Ruskou delegáciou bola pozitívne hodnotená možnosť  oboznámenia sa  s priemyselným potenciálom  Slovenska.   Predseda  ruskej časti  MVK  a vybraní členovia slovensko-ruskej  delegácie  navštívili  a oboznámili sa s výrobou  leteckých motorov RD-35 pre JAK-130 v akciovej spoločnosti Považské strojárne - Letecké motory v Považskej Bystrici,  s gumárenskou výrobou v Matador,  a.. s.  Púchov a sklárskou výrobou  firmy LR Crystal v Lednických  Rovniach. Uskutočnil sa celý rad pracovných  stretnutí zúčastnených  zástupcov slovenskej podnikateľskej sféry s ruskými  expertmi  a zástupcami podnikateľských  subjektov, na ktorých sa prerokovali  otázky   ďalšej spolupráce  v oblasti  priemyslu, stavebníctva, dohodli sa na projektoch vytvorenia  spoločných  podnikov  a  na rozšírení výmeny  tovarov.
             Výsledky  rokovania boli  zapracované do Protokolu z 9. zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou,  ktorý  je   súčasťou  predkladaného materiálu.  
	Závery a odporúčania prijaté na 9. zasadnutí  MVK sú prínosom pre rozvoj  národného  hospodárstva  Slovenskej  republiky,  napomáhajú  plniť  Programové vyhlásenie vlády SR,   zabezpečujú  energetické  a ďalšie strategické suroviny  pre slovenský priemysel,  rozvoj slovenského  vedecko-technického a priemyselného potenciálu, napomáhajú  zvýšeniu  exportu  slovenských   tovarov a služieb do Ruskej federácie prostredníctvom liberalizácie podmienok a odstraňovania   technických prekážok vo vzájomnom obchode.  
 Významným záverom rokovania  Medzivládnej komisie   bolo  potvrdenie  záujmu ruskej strany  vybudovať prepojenie Jamalského   a  tranzitného plynovodu cez teritórium Slovenskej republiky. 
 V rámci zasadnutia sa  uskutočnili  rokovania o splácaní zadĺženosti  bývalého ZSSR a RF voči Slovenskej republike v roku 2001. Strany odsúhlasili objemy zníženia zadĺženosti  Ruskej federácie  voči Slovenskej republike v rokoch 2001- 2003, harmonogram zníženia  zadĺženosti  a  zoznam  dodávok tovarov a služieb v roku 2001. 
Významné  závery a odporúčania  Medzivládnej komisie  obsiahnuté v Protokole boli zapracované  do návrhu  uznesenia vlády  SR  ako  úlohy pre jednotlivé  rezorty, inštitúcie a organizácie.
V závere zasadnutia boli okrem protokolu podpísané:
•	Dodatok č. 1 k  Memorandu o vzájomnom porozumení zo 7. marca 2000  v otázkach  splácania  zadĺženosti  Ruskej federácie voči Slovenskej republike, ktorá vyplýva z Medzivládnej dohody z 24. júna 1994 ; 
•	Protokol k Dodatku č. 1 k  Memorandu o vzájomnom porozumení zo 7. marca 2000 v otázkach   splácania  zadĺženosti Ruskej federácie voči Slovenskej republike, ktorá vyplýva z Medzivládnej dohody z 24. júna 1994; 
•	Dodatok k Protokolu medzi vládou Slovenskej republiky a vládou Ruskej federácie ohľadne čiastočného zníženia  zadĺženosti bývalého ZSSR a  Ruskej federácie voči Slovenskej republike z   24. júla 1997 prostredníctvom dodávok špeciálnej  techniky;
	a  bol parafovaný:
•	Protokol medzi vládou Slovenskej republiky a vládou Ruskej federácie o ukončení platnosti  medzivládneho Protokolu zo 4.augusta 1998 a o riešení otázok  jeho čiastočného plnenia ruskou stranou.

	Rokovanie  9. zasadnutia Medzivládnej  komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a  Ruskou federáciou, v porovnaní s predchádzajúcimi zasadnutiami, vyvolalo v ekonomickej verejnosti a  masmédiách  veľký záujem   a  prispelo k  rozšíreniu  vzájomne  výhodnej dvojstrannej  obchodno-hospodárskej, vedecko-technickej  a kultúrnej spolupráce. 

P R O T O K O L

9. zasadnutia Medzivládnej komisie 
pre obchodno-hospodársku, vedecko-technickú a kultúrnu spoluprácu
medzi Slovenskou republikou a Ruskou federáciou

	V dňoch  18.-19. júna 2001 sa uskutočnilo v Bratislave  9. zasadnutie Medzivládnej komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a Ruskou federáciou (ďalej v texte Komisia ).
	Delegáciu Slovenskej republiky viedol predseda slovenskej časti Komisie, minister hospodárstva Slovenskej republiky Ľubomír Harach,  delegáciu Ruskej federácie viedol predseda ruskej časti Komisie,  vedúci Aparátu vlády Ruskej federácie – minister vlády Ruskej federácie Igor Ivanovič Šuvalov (zoznam účastníkov je v prílohe 1).
	Predsedovia národných častí Komisie sa navzájom informovali o sociálno-ekonomickom vývoji  Slovenska a Ruska a o  zmenách v zložení príslušných častí Komisie, ktoré sa  uskutočnili  od   8. zasadnutia  (zoznam  členov slovenskej a ruskej časti Komisie je v prílohe 2 ).
	Komisia berie na vedomie,  že v porovnaní s rokom 1999 sa slovensko-ruský obrat vzájomného  obchodu  zvýšil v roku 2000  o 50%  a predstavoval  2,2  mld. USD.   Za prvé  štyri mesiace  roku 2001 pokračuje pozitívna  tendencia rastu vzájomného obchodu  vrátane výrazného  zvýšenia  slovenského exportu   do Ruskej federácie.

I.    Odsúhlasenie a príprava slovensko-ruských medzivládnych   a medzirezortných  
        dokumentov na podpis
____________________________________________________________________________

1.1. Komisia berie na vedomie, že za obdobie po 8. zasadnutí Komisie boli podpísané:
- Dohoda medzi vládou Slovenskej republiky a vládou Ruskej federácie o bezvízovom styku pre držiteľov diplomatických a služobných pasov (29.12.2000 v Bratislave);
- Dohoda medzi Ministerstvom vnútra Slovenskej republiky a Federálnou daňovou políciou Ruskej federácie o spolupráci v oblasti boja proti daňovým únikom, nezákonným finančným operáciám a iným hospodárskym trestným činom (22.02.2001 v Bratislave). 
1.2. Počas tohto zasadnutia Komisie boli podpísané:
- Dodatok č. 1 k  Memorandu o vzájomnom porozumení zo 7. marca 2000  v otázkach  splácania  zadĺženosti  Ruskej federácie voči Slovenskej republike, ktorá vyplýva z Medzivládnej dohody z 24. júna 1994 ; 
	-  Protokol k Dodatku č. 1 k   Memorandu o vzájomnom porozumení zo 7. marca 2000 v otázkach   splácania  zadĺženosti Ruskej federácie voči Slovenskej republike, ktorá vyplýva z Medzivládnej dohody z 24. júna 1994; 
	- Dodatok k Protokolu medzi vládou Slovenskej republiky a vládou Ruskej federácie ohľadne čiastočného zníženia  zadĺženosti bývalého ZSSR a Ruskej federácie voči Slovenskej republike z   24. júla 1997 prostredníctvom dodávok špeciálnej  techniky.
	1.3  Komisia konštatuje,  že v prípravnom štádiu sa nachádzajú návrhy nasledovných slovensko-ruských dokumentov:
	- Dohoda medzi vládou Slovenskej republiky a  vládou Ruskej federácie o medzinárodnej automobilovej doprave;
	-   Protokol medzi vládou Slovenskej republiky  a vládou Ruskej federácie o ukončení platnosti  medzivládneho Protokolu zo 4.augusta 1998 a o riešení otázok  jeho čiastočného plnenia ruskou stranou;	
	-    Dohoda medzi vládou Slovenskej republiky a vládou Ruskej federácie o zabezpečení obojstranných záujmov pri využívaní a rozdelení práv na výsledky duševnej činnosti vrátane práva na  produkciu  dvojitého určenia;
	-   Dohoda medzi vládou Slovenskej republiky a vládou Ruskej federácie o pravidlách výroby  zbraní, vojenskej techniky a náhradných dielov  v Slovenskej republike podľa licencií bývalého ZSSR;
	- Dohoda medzi Ministerstvom školstva SR a Ministerstvom vzdelávania RF o spolupráci v oblasti vzdelávania na roky 2001-2005;
	-  Dohoda medzi vládou Slovenskej republiky,   vládou Ruskej federácie a vládou Ukrajiny o spolupráci v oblasti prepravy jadrových materiálov  zo Slovenskej republiky do Ruskej federácie  cez územie Ukrajiny. 
	Komisia odporúča príslušným zmluvným stranám urýchliť práce na príprave vyššie uvedených  zmluvných dokumentov na podpis.
1.4. Ruská strana vyjadrila záujem na urýchlení uzatvorenia Dohody medzi vládou Slovenskej republiky a vládou Ruskej federácie o spolupráci a vzájomnej pomoci v oblasti boja proti nezákonným finančným operáciám a  finančným operáciám, ktoré sú spájané s legalizáciou príjmov získaných nezákonným spôsobom (praním špinavých peňazí ). 
	Slovenská strana po vnútroštátnom posúdení oznámi ruskej strane svoje stanovisko k uvedenému návrhu diplomatickou cestou. 

II.  Spolupráca    v oblasti   ropného  priemyslu   vrátane  otázok  dodávok  ropy z Ruskej 
      federácie do Slovenskej republiky

	2.1 Komisia vyzdvihuje veľký význam zabezpečenia stability a  perspektív slovensko-ruskej spolupráce v oblasti ropného priemyslu uskutočňovanej na základe Dohody medzi vládou Slovenskej republiky a vládou Ruskej federácie o spolupráci v dlhodobých dodávkach  ruskej  ropy  do Slovenskej republiky,  podpísanej  14.januára 1999  s  predpokladom dodávok ruskej ropy do Slovenskej republiky   v rokoch  2000 až  2015 v objeme do 6 mil. ton ročne. V roku 2000 bolo  dodané   z Ruskej federácie do Slovenskej republiky     5,5  mil. ton ropy.
	2.2  Komisia berie na vedomie informáciu o začatí privatizačného procesu  v akciovej spoločnosti Transpetrol  Bratislava. Ruská strana deklarovala záujem o účasť v  privatizačnom procese.
            2.3  Komisia berie na vedomie, že ďalšiemu rozšíreniu spolupráce  napomáha Protokol medzi vládou Slovenskej republiky a vládou Ruskej federácie o  spolupráci v oblasti tranzitu ropy z Ruskej federácie do tretích krajín cez územie Slovenskej republiky zo 7.  februára  2000. 
            2.4 Komisia oceňuje aktívnu účasť slovenských a ruských organizácií na príprave medzinárodného projektu pre integráciu  ropovodov „Družba“ a „Adria“  s  cieľom vytvorenia exportnej trasy  dopravy  ropy z  Ruska a Spoločenstva nezávislých štátov na svetové trhy cez terminál Omišajl.  
2.5.  Komisia  odporúča  pokračovať v príprave návrhu medzivládnej multilaterálnej  dohody  (Ruská federácia, Bielorusko, Maďarsko, Kazachstan, Slovenská republika, Ukrajina, Chorvátsko)  o integrácii ropovodov   „Družba  a Adria“  a urýchliť prípravy projektov využitia kapacít sústavy ropovodov „Družba“ a „Adria“ s cieľom  zvýšenia objemov tranzitu ruskej ropy.

III.	Spolupráca v oblasti plynárenského priemyslu

3.1.  Komisia prikladá veľký význam slovensko-ruskej spolupráci v oblasti plynárenského priemyslu. 
3.2.	Komisia berie na vedomie informáciu slovenskej strany o  začatí privatizačného procesu  v štátnom podniku  Slovenský plynárenský priemysel.  Ruská strana deklarovala záujem   o účasť  v privatizačnom procese.
3.3.   Komisia berie na vedomie, že  akcionári spoločného slovensko-ruského podniku „Slovrusgaz“ vykonali opatrenia na aktivizáciu  činnosti spoločnosti, výsledkom ktorých bola v roku 2000 realizovaná dodávka 370 mil. m^3 zemného plynu. Obrat spoločnosti v roku 2000 dosiahol hodnotu  2,3 mld.  Sk.  Bol podpísaný kontrakt na dodávku   do  0,5 mld. m^3 zemného plynu, ktorý bude realizovaný v priebehu mesiacov máj - september 2001. 
3.4.   Komisia  konštatuje, že po odsúhlasení  trasy  poľského  úseku plynovodu Brest – Veľké Kapušany  slovenská   a ruská  strana pristúpia  k nadväznej etape spolupráce  realizácie projektu na území Slovenskej republiky.
 Komisia berie na vedomie záujem slovenskej strany zúčastniť sa prác v  rámci medzinárodného konzorcia na projekte prepojenia Brest – Veľké Kapušany na slovenskom území.
3.5.    Komisia odporúča :
-	zainteresovaným ruským a slovenským organizáciám pokračovať v rozpracovaní projektu prepojenia slovenskej časti plynovodu Brest – Veľké Kapušany;
-	kompetentným výkonným orgánom Slovenskej republiky  a Ruskej federácie poskytovať  všestrannú podporu pri realizácii projektu výstavby slovenskej časti plynovodu Brest – Veľké Kapušany. 

IV.   Spolupráca v oblasti jadrovej energetiky

4.1.   Komisia konštatuje, že spolupráca v oblasti jadrovej energetiky prebieha úspešne.  
Organizácie krajín začali a budú pokračovať v rokovaniach o  problematike dostavby druhého dvojbloku  JE Mochovce.

    4.2.  Komisia berie na vedomie,   že na základe  rokovaní  bola podpísaná rámcová zmluva medzi Slovenskými elektrárňami a.s. a  Atomstrojexport a.s. na poskytnutie služieb  pri modernizácii JE V2 – Bohunice. 
    Komisia odporúča organizáciám krajín aktivizovať tieto práce a tiež práce na  likvidácii JE A1 a spoločne hľadať spôsoby ich financovania. 
4.3. Komisia konštatuje, že predchádzajúca dohoda o protidodávkach tovarov za dodávky čerstvého jadrového paliva pre jadrové elektrárne  v Slovenskej republike, v objeme 30% hodnoty paliva, sa plní  v dohodnutom  objeme.   
4.4.	Komisia odporúča vypracovať systém, termíny a ročné objemy dodávok         čerstvého jadrového paliva pre jadrové elektrárne  z Ruskej federácie  do Slovenskej republiky a preskúmať možnosť uzatvorenia  dlhodobého kontraktu na dodávky čerstvého jadrového paliva na účet čiastočného zníženia zadĺženosti Ruskej federácie voči Slovenskej republike. 
4.5.	 Komisia odporúča slovenským a ruským organizáciám pokračovať v  skúmaní možností spolupráce na výstavbe, rekonštrukcii, modernizácii  a likvidácii  jadrových elektrárni  v Ruskej federácii  a v tretích krajinách.     

V.    Spolupráca v oblasti priemyslu

5.1   Komisia konštatuje, že v súlade s bodom 5.4.  protokolu   8. zasadnutia bola vytvorená Pracovná skupina pre spoluprácu v oblasti priemyslu  (PSP). 
5.2.  Komisia berie na vedomie, že prvé zasadnutie PSP sa uskutočnilo v Moskve v dňoch 27. - 29. marca  2001,  a druhé  zasadnutie  PSP  sa  uskutočnilo v Bratislave v dňoch 28. - 31. mája 2001. Výsledkom týchto zasadnutí bol výber 46 projektov, ktoré budú rozpracovávané samostatnými   hospodárskymi   subjektami   obidvoch krajín.
 Strany považujú za   prioritné   projekty  na  výrobu autosúčiastok, dieselových motorov, poľnohospodárskej techniky,  zdravotníckej  techniky  a  tiež   vývoj  a  výrobu  ultrazvukových prístrojov.
Komisia berie na vedomie návrh spolupráce medzi firmou LM, s r.o. Bratislava a Golicynským autobusovým závodom v oblasti výrobnej kooperácie pri výrobe autobusov.
5.3. Komisia oceňuje iniciatívu PSP na príprave návrhu vytvorenia mechanizmu fungovania  Garančného fondu na podporu  dodávok  tovarov   a  považuje za účelné pokračovať v rokovaniach o tejto otázke  s účasťou  expertov  ministerstiev financií obidvoch krajín.
 5.4. Komisia konštatuje, že bol pripravený návrh Dohody medzi vládou Slovenskej republiky  a vládou Ruskej federácie o zabezpečení   vzájomných  záujmov pri využívaní a rozdelení práv na výsledky duševnej činnosti, vrátane  dvojitého určenia. Slovenská a ruská strana sa dohodli na  vykonaní vnútroštátnych procedúr, ktoré sú   nevyhnutné pre podpísanie  Dohody.
5.5. Komisia konštatuje, že PSP na svojom druhom zasadnutí prerokovala otázku spolupráce krajín pri využívaní Cyklotrónového centra Slovenskej republiky v záujmoch priemyslu a boli určené konkrétne smery ďalších spoločných výskumov.
5.6. Komisia odporúča ruskej strane v IV. štvrťroku 2001 v Moskve zorganizovať konferenciu o spolupráci v oblasti priemyslu, za účasti podnikateľských  subjektov obidvoch krajín, s cieľom získania nových projektov.  

VI.   Vojensko-technická spolupráca

6.1. Ruská strana informovala slovenskú stranu o vytvorení   Výboru  Ruskej federácie  pre vojensko-technickú spoluprácu  so zahraničím   ako výkonného  federálneho orgánu, ktorý reguluje a kontroluje  vojensko-technickú  spoluprácu Ruskej federácie so zahraničím.    Slovenská  strana  informovala  ruskú stranu, že  regulácia činnosti  v  oblasti  vojensko-technickej  spolupráce je  v kompetencii   Ministerstva hospodárstva SR.
6.2.  Komisia konštatuje záujem obidvoch strán o ďalší rozvoj vojensko-technickej spolupráce   a o dodávky špeciálnej techniky do Slovenskej republiky  a tiež  vykonanie opráv a modernizáciu  v súlade s normami  NATO.  Ide o techniku  dodanú ako na účet  zníženia  zadĺženosti bývalého ZSSR v objemoch, ktoré boli každoročne dohodnuté ministerstvami financií obidvoch strán,  tak aj priamymi platbami  v konvertabilných  menách.
6.3.	 Komisia odporúča  uskutočniť  v  IV. štvrťroku  2001 zasadnutie  Pracovnej  skupiny pre vojensko-technickú spoluprácu.
V súlade s rozhodnutiami   protokolu 8. zasadnutia  Komisie si strany vymenili názory na otázku regulácie vzájomných  licenčných vzťahov a súhlasili pokračovať v revízii medzivládnych licenčných zmlúv, ktoré sa týkajú licencií odovzdaných bývalým ZSSR, a tiež  ukončiť práce na príprave  Medzivládnej   dohody  o výrobe  výzbroje,   vojenskej techniky  a náhradných  dielov  v Slovenskej republike podľa licencií bývalého ZSSR  a pripraviť ju k   podpísaniu.

VII.	 Priebeh realizácie Medzivládnej dohody o riešení zadĺženosti bývalého ZSSR
              a Ruskej federácie voči Slovenskej republike z 24. júna 1994

	7.1.  Strany    vyhodnotili  plnenie Memoranda o vzájomnom porozumení  v otázkach splácania zadĺženosti  Ruskej federácie voči Slovenskej republike, vyplývajúcej z Medzivládnej dohody z 24. júna 1994,  ktoré bolo podpísané  7. marca 2000  a Protokolu k Memorandu  o vzájomnom porozumení, ktorý bol podpísaný  15.marca 2000.
7.2.  Komisia berie na vedomie, že na účet zníženia zadĺženosti za rok 2001 financovanie dodávok ruských tovarov k  1. júnu 2001  predstavovalo  cca  20 mil. USD.
7.3.   Ministerstvá financií  Slovenskej republiky a Ruskej federácie sa principiálne dohodli na  kompenzácií  strát  ruskej strany v rámci financovania a výroby  komplexu S-300.  Dohoda  nadobudne platnosť po podpísaní príslušného medzivládneho protokolu.
7.4.  Strany odsúhlasili   objemy   zníženia zadĺženosti  Ruskej federácie  voči Slovenskej republike   v rokoch 2001 -  2003, harmonogram zníženia  zadĺženosti   a  zoznam   dodávok tovarov a služieb  v roku 2001. V tejto   súvislosti  ministerstvá financií Slovenskej  republiky a Ruskej federácie podpísali príslušné medzirezortné    dokumenty.
	7.5.  Strany podpísali Dodatok k Protokolu medzi vládou Slovenskej republiky a vládou Ruskej federácie ohľadne čiastočného zníženia  zadĺženosti bývalého ZSSR a Ruskej federácie voči Slovenskej republike prostredníctvom dodávok špeciálnej  techniky  z  24. júla 1997.
7.6.   Komisia vzala  na vedomie,  že   Národná banka Slovenska, Česká národná banka  a „Vnešekonombanka“ uzatvorili  medzibankové   dohody o stave účtu  záväzkov Slovenskej republiky  voči Ruskej federácii, ktoré sú  uvedené  v bode 3  a  bode 4  Memoranda zo 7.marca 2000 a odporúča Národnej banke Slovenska, „Vnešekonombanke“  a Československej  obchodnej banke urýchliť práce na realizácii zápočtov a odovzdaní  účtov   zadĺženosti Ruskej federácie voči Slovenskej republike z Československej  obchodnej  banky  do Národnej banky Slovenska.

 

VIII.	Regionálna spolupráca medzi krajmi Slovenskej republiky a subjektami Ruskej 
federácie
___________________________________________________________________________

	8.1.  Komisia oceňuje  úspechy dosiahnuté v rozvoji medziregionálnej spolupráce medzi Ruskom a Slovenskom pri realizácii odporúčaní predchádzajúceho zasadnutia Komisie a odporúča pokračovať v tejto práci, s cieľom rozšírenia rozvoja  rusko-slovenského obchodu, zakladania spoločných podnikov ako aj  rozvoja iných foriem vzájomnej spolupráce.
	8.2.  Komisia oceňuje   aktivitu  spolupráce nasledovných subjektov Ruskej federácie so Slovenskom : miest  Moskvy a Sankt Peterburgu, republiky Tatarstan  a Baškortostan, Sverdlovskej, Kemerovskej a Omskej oblasti. Komisia podporuje  projekty rusko-slovenskej spolupráce, ktoré sú realizované v rámci  týchto subjektov  a  odporúča  aktivizovať spoluprácu  ďalších subjektov Ruskej federácie a slovenských krajov. 
8.3. Komisia konštatuje, že  po  8. zasadnutí boli uskutočnené štyri zasadania zmiešaných komisií pre medziregionálnu spoluprácu s Republikou Baškortostan a Republikou Tatarstan. 
8.4.  Pracovná skupina pre medziregionálnu spoluprácu na svojom 4. zasadnutí v dňoch  10.-11. mája  2001 v Bratislave   vypracovala  analýzu medziregionálnej spolupráce,  upresnila plán zasadnutí zmiešaných komisií na 2. polrok 2001 a stanovila prioritné projekty spolupráce  medzi subjektami Ruskej federácie  a  Slovenskou republikou, vrátane projektov na zriadenie spoločného  podniku na výrobu farieb v Ufe,  projektu výroby stavebných  materiálov (čadičová vata) v Republike Baškortostan, projektu  na zriadenie spoločného podniku  na výrobu obuvi  medzi Spartak, a.s.  Kazaň  a  CEBO  Partizánske,  ako aj ďalšie projekty. 
8.5. Komisia berie na vedomie, že ruská strana odovzdala  slovenskej  strane  informáciu o investičnej klíme v Ruskej federácii a zoznam investičných projektov,   vybraných k realizácii na úrovni subjektov Ruskej federácie.

IX.	Spolupráca v oblasti kultúry, vedy a techniky

9.1. Komisia  kladie dôraz na plnenie Programu  spolupráce v oblasti kultúry medzi   Ministerstvom kultúry Slovenskej republiky a  Ministerstvom kultúry Ruskej federácie na roky 2000 až 2004. 
	9.2 Komisia odporúča  slovenským a ruským  organizáciám, ktoré uskutočňujú     kultúrne styky,  zvýšiť úsilie pri  rozširovaní  kultúrnych aktivít a spolupráce,  koordináciou   a finančnou podporou  ministerstiev kultúry obidvoch strán. 
9.3. Komisia  odporúča  zmeniť   názov  Zmiešanej   komisie pre vedecko-technickú spoluprácu na:  Pracovná   skupina  pre vedecko-technickú spoluprácu,   vypracovať  a schváliť štatút tejto Pracovnej skupiny a  do konca  roka  2001 zorganizovať  v Moskve  jej zasadnutie.
9.4.  Komisia   odporúča  vyhodnotiť  výsledky  plnenia    Programu  dvojstrannej vedecko-technickej spolupráce na roky 1999 – 2000, ktorý bol schválený a podpísaný  v rámci 7.  zasadnutia  Komisie a  vypracovať  Program  vedecko-technickej  spolupráce na roky 2001-2003, vrátane projektov zahrnutých do programu   „INTAS“  Európskej únie.
9.5. Komisia odporúča pokračovať v  spolupráci pri budovaní Medzinárodného laserového centra v Bratislave v súlade s odsúhlasenými projektmi  jeho výstavby, s cieľom rozvoja spolupráce v danej oblasti vedy a techniky, berúc na zreteľ rozvoj nových perspektívnych laserových, opticko-elektrónových a informačných technológií.
	9.6. Komisia kladne hodnotí prácu slovenských a ruských organizácií na budovaní Cyklotrónového centra Slovenskej republiky a konštatuje, že 2. marca 2001 bola podpísaná dohoda o financovaní   výstavby  Cyklotrónového centra  Slovenskej republiky medzi Ministerstvom financií Ruskej federácie a „Atomenergoexport“.
Komisia berie na vedomie, že v súčasnosti sa pripravujú na podpis príslušné kontrakty na vykonanie stavebných prác pre Cyklotrónové centrum Slovenskej republiky.
9.7.   Komisia berie na vedomie informáciu slovenskej strany, že vláda Slovenskej republiky schválila materiál „Využitie Cyklotrónového centra SR na priemyselné aplikácie a na zakladanie spoločných podnikov v tejto oblasti“.  V súčasnosti sa spoločne  skúmajú možnosti využitia Cyklotrónového centra SR  pre aplikácie  v priemysle.

X.     Ďalšie otázky obojstranného záujmu

10.1. Komisia berie na vedomie, že spolupráca v oblasti certifikácie dodávaných tovarov  v  období medzi 8. a  9.   zasadnutím sa  uskutočňovala na základe dohody medzi Úradom pre normalizáciu, metrológiu a skúšobníctvo SR a Štátnym výborom  Ruskej federácie  pre normalizáciu a metrológiu.
10.2. Komisia berie na vedomie  splnenie všetkých bodov protokolu 8. zasadnutia  o certifikácii tovarov, ktoré sú predmetom vzájomného obchodu.
10.3. Komisia kladne hodnotí prácu Informačno-certifikačného centra  Gosstandartu Ruska v Bratislave a ďalších subjektov podieľajúcich sa na realizácii dohody.
    10.4. Komisia odporúča Gosstandartu Ruska a Štátnej sanitárno-epidemiologickej službe Ruska  akreditovať   analytické   laboratória  bel/Novamann  v Bratislave  

 	10.5. Komisia odporúča Úradu pre normalizáciu, metrológiu a skúšobníctvo   Slovenskej republiky a Gosstandartu Ruska pokračovať v spolupráci v oblasti metrologického zabezpečenia.

10.6.	Komisia odporúča pokračovať v  dvojstranných konzultáciách s cieľom postupného odstraňovania  tarifných a netarifných prekážok  vo  vzájomnom  obchode.

10.7.	Komisia odporúča príslušným orgánom strán uskutočňovať expertné konzultácie za účelom  vyhodnotenia  vplyvu  vstupu Slovenskej republiky do EÚ na slovensko-ruské obchodno-hospodárske vzťahy  a  vypracovanie  spoločných  opatrení na  minimalizáciu  možných  nežiadúcich   vplyvov na dvojstranné vzťahy.

10.8.	Ruská strana počas obdobia do jej  vstupu  do WTO bude informovať slovenskú stranu o predpokladaných opatreniach smerujúcich k ochrane vnútorného trhu.

10.9.	Komisia odporúča orgánom a organizáciám obidvoch strán   rozvíjať spoluprácu  v oblasti  výstavby  na základe medzirezortnej dohody a v rámci príslušnej pracovnej skupiny.

10.10.	 Komisia berie na vedomie návrh slovenskej strany zúčastniť sa konkurzu na  obnovu  bytového fondu v meste Lensk   (republika Sacha – Jakutsko)  a odporúča Ministerstvu výstavby a regionálneho rozvoja SR a  Gosstroju Ruska v rámci pracovnej skupiny pre spoluprácu v oblasti stavebníctva  oboznámiť sa s danou problematikou a pripraviť návrhy na spoluprácu k 31. októbru 2001.

10.11.	Komisia odporúča Gosstroju Ruska posúdiť možnosť  účasti slovenskej strany na realizácii  federálneho cieľového  programu „Modernizácia bytovo – komunálneho komplexu“ v Ruskej federácii.

10.12.	Komisia konštatuje, že spolupráca medzi Ministerstvom pôdohospodárstva Slovenskej republiky a Ministerstvom poľnohospodárstva Ruskej federácie  sa uskutočňuje predovšetkým  na regionálnej úrovni. 

V rámci medzivládnej dohody o spolupráci vo veterinárnej oblasti  pokračuje výmena operatívnych informácií,  uskutočňujú sa  vzájomné  konzultácie,  prebieha výmena skúseností, prijímajú sa spoločné  nevyhnutné opatrenia  na  zabránenie ochorenia zvierat a na  kontrolu kvality živočíšnej   produkcie.

10.13.	Komisia odporúča Ministerstvu pôdohospodárstva Slovenskej republiky a Ministerstvu poľnohospodárstva Ruskej federácie poskytovať pomoc podnikom a vedeckým organizáciám  v  agrárnej sfére pri nadväzovaní vzájomne výhodnej spolupráce  v  oblasti rastlinnej  a  živočíšnej výroby, meliorácií,  mechanizácie  a pokračovať vo výmene informácií o činnosti agropriemyselných komplexov, taktiež o poľnohospodárskych výstavách  a seminároch , organizovaných ministerstvami oboch strán.

10.14.	Komisia konštatuje, že medzi Ministerstvom dopravy, pôšt a telekomunikácií Slovenskej republiky  a  Ministerstvom dopravy Ruskej federácie  bol  za uplynulé obdobie: 
-	stanovený   počet  povolení na roky 2000-2001:  konkrétne   7000 povolení pre dvojstranný a tranzitný prevoz tovarov a 50 povolení pre prevoz nákladov z a do tretích krajín;
-	odsúhlasený text návrhu novej Medzivládnej dohody o medzinárodnej automobilovej doprave, okrem článkov 12 a 13;
-	posúdené praktické otázky spojené s vykonávaním prepravy medzi Ruskou federáciou a Slovenskou republikou.

10.15.	 Komisia odporúča kompetentným orgánom obidvoch krajín:
-  uskutočniť v  Moskve v treťom štvrťroku 2001  stretnutie expertov s cieľom záverečného odsúhlasenia a parafovania textu Dohody o medzinárodnej automobilovej doprave a  jej  podpísania  do konca roku 2001;
-	pokračovať v činnosti  na zvýšenie  podielu  účasti prepravcov  Slovenska a Ruska vo  vzájomnej   preprave nákladov.

10.16.	Komisia konštatuje nevyhnutnosť urýchlenia rozvoja medzibankových vzťahov s cieľom vytvorenia doplňujúcich predpokladov pre ďalší rast vzájomného obratu tovarov a rozšírenie   investičnej spolupráce medzi oboma krajinami.    

10.17.	Komisia odporúča hlavným komerčným  bankám obidvoch krajín aktivizovať činnosť v oblasti vytvorenia infraštruktúry medzibankového pôsobenia, vrátane rozšírenia sietí korešpondenčných vzťahov s otvorením účtov vo voľne zameniteľnej mene a národných menách, zvýšenia  objemov dokumentárnych, depozitných a konverzných operácií na základe vzájomne stanovených kreditných línií a limitov.

10.18.	Komisia odporúča rozšíriť spoluprácu medzi Vneštorgbankou a slovenskou Exim bankou. Tomu by pomohlo uskutočnenie v Moskve (v spolupráci s Pracovnou skupinou pre spoluprácu v oblasti priemyslu) prezentácie perspektív rozvoja činnosti slovenskej Exim banky na slovenskom a  ruskom trhu.

10.19.  Ruská strana považuje za účelné vytvoriť  Pracovnú skupinu pre investičnú a medzibankovú spoluprácu a odporúča zainteresovaným organizáciám obidvoch strán predložiť návrhy  na  základné  smery  činnosti a jej  personálne  zloženie  do  1. októbra 2001.

10.20. Komisia berie na vedomie pripravenosť Vneštorgbanky stať sa koordinátorom účasti hlavných  komerčných bánk Ruska v činnosti  vyššie uvedenej  skupiny.

10.21.  Komisia  odporúča urýchliť  riešenie otázky predĺženia platnosti licencie na prepracovanie ruských surovín mimo colnej zóny Ruskej federácie, ktorá bola vydaná organizácii Matador-M v Moskve. 

XI.     Organizačné otázky v činnosti Medzivládnej komisie

	Predsedovia národných častí Komisie sa dohodli uskutočniť  nasledujúce zasadnutie v Moskve v 2. štvrťroku 2002. Konkrétny termín uskutočnenia tohto zasadnutia bude odsúhlasený dodatočne.

	Komisia uložila zodpovedným tajomníkom národných častí najneskôr mesiac pred zasadnutím pripraviť návrh jeho programu a dohodnúť organizačné otázky spojené s uskutočnením  zasadnutia 

	Dané v Bratislave  19.júna 2001 v dvoch vyhotoveniach, každé v slovenskom a ruskom jazyku, pričom obidva texty majú rovnakú platnosť.

Predseda slovenskej časti				            Predseda ruskej časti
Medzivládnej komisie pre			            	Medzivládnej komisie pre 
obchodno-hospodársku,				            obchodno-hospodársku,
vedecko-technickú a	kultúrnu				vedecko-technickú a kultúrnu
spoluprácu medzi Slovenskou	                                   spolupráci medzi Slovenskou 
republikou a Ruskou federáciou	                                   republikou a Ruskou federáciou

			 

          Ľubomír Harach, v. r.                                                              Igor  Šuvalov, v. r.

_______________________________		        ____________________________
           Ľubomír     Harach				 	        Igor  Ivanovič  Šuvalov

Príloha č.1
zloženie
slovenskej delegácie na 9. zasadnutí
 Medzivládnej komisie pre obchodno-hospodársku, vedecko-technickú a kultúrnu spoluprácu 
medzi Slovenskou republikou a Ruskou federáciou 

Členovia delegácie:

Ľubomír Harach

predseda slovenskej časti MVK
minister hospodárstva

Peter Brňo

podpredseda slovenskej časti MVK 
štátny tajomník  MH SR

Jozef Sandtner

tajomník slovenskej časti MVK 
riaditeľ odboru  ZO s krajinami SNŠ  MH SR

Igor Furdík | mimoriadny a splnomocnený veľvyslanec SR v Ruskej federácii
Dušan Podhorský | predseda ÚNMS SR
Jaroslav Chlebo | štátny tajomník MZV SR
Vladimil Podstránsky | štátny tajomník MF SR
Jozef Pivarči | štátny tajomník MO SR
László  Könözsi | štátny tajomník MP SR
Milan Gacík | štátny tajomník MK SR
Michal Balog | štátny tajomník MDPT SR
Martin Fronc | štátny tajomník MŠ SR
Ján Michalko | vedúci úradu MV SR
Ladislav Máčay | ministerský radca MSPNM SR
Vojtech  Pánik | generálny riaditeľ sekcie spracovateľského priemyslu  MH SR
Ondrej Studenec | generálny riaditeľ sekcie energetiky, nerastných surovín a hutníctva MH SR

Štefan   Burda

generálny riaditeľ sekcie mnohostrannej obchodnej spolupráce 
MH SR

Anton  Novotný | generálny riaditeľ sekcie stavebníctva, MVRR SR
Vladimír Taraba | vedúci  OBEO  ZÚ SR v Moskve
Július Kostolný | podpredseda SOPK
František Bruckmayer | generálny riaditeľ AZZZ  SR
Denisa Petríková | vrchná riaditeľka obchodno-poistnej sekcie  EXIM banky SR
Roman Minarovič | generálny riaditeľ SARIO

Experti: 

Slavomír Hatina | prezident,  a.s. Slovnaft
Ivan Horvát | riaditeľ odboru nákupu ropy, Slovnaft, a.s.
Jozef Czucz | generálny riaditeľ, Transpetrol, a.s.
Jaroslav Linkeš | prevádzkový riaditeľ, Transpetrol, a.s.
Mikuláš Rakovský | výkonný riaditeľ, Transpetrol tranzit, a.s.
Vincent Pillár | generálny riaditeľ, Slovenské elektrárne
Marián Šíp | výkonný riaditeľ, Slovenské elektrárne., a.s.
Alžbeta Litvinová | odbor zahraničných vzťahov, NBS
Ľubomír Dubeň | vedúci oddelenia 341, NBS
Miloš Pavlík | riaditeľ úseku obchodu so zemným plynom,  SPP, š.p.
Daniel Šulík | námestník generálneho riaditeľa, SLOVRUSGAZ
Aida Malá | manažér, SLOVRUSGAZ
Štefan Rosina | predseda predstavenstva a generálny riaditeľ, Matador, a.s.,
Zdeno Boška | riaditeľ obchodnej skupiny 7, Technopol International, a.s.
František Slávik | prezident, Zväz stavebných podnikateľov Slovenska
Jozef Dolník | generálny riaditeľ, Investefekt, s.r.o. Hlohovec
Emil Pafčuga | podpredseda predstavenstva, DMD Holding, Trenčín
Ľubomír Plško | generálny riaditeľ, Konštrukta Industry, Trenčín
Vladimír Haško | generálny riaditeľ,  SES, a.s. Tlmače
Michal Faust | manažér marketingu, DS, a.s. Martin
Juraj Antal | generálny riaditeľ,  Compel Rail, a.s., Martin
Peter Lispuch | generálny riaditeľ,  Bučina, Zvolen
Jaroslav Schott | generálny riaditeľ, MS RATES, a.s., Bratislava
Ján Majerský | generálny riaditeľ, PROMA, s.r.o., Žilina
Vladimír Benčík | riaditeľ, REKONSTAV, Levice
Vladimír Tandler | obchodný riaditeľ, TENTO, a.s., Žilina
Peter Galovič | generálny riaditeľ, Mediaprogress, s.r.o. Piešťany
Elena Zelienková | špecialista, EXIM Banka SR
Renáta Kubáleková | vedúca odd. správy a vymáhania zahr. pohľadávok štátu, MF SR
Marta Jarolínová | VORŠ  oddelenia  finančných operácií, MF SR
Vlastislav Paulík | námestník generálneho riaditeľa, CR SR
Rudolf Bánecký | riaditeľ colno-právneho odboru, CR SR
Viliam Belej | vedúci oddelenia koordinácie obranného priemyslu, MO SR
Peter Haruštiak | riaditeľ Akvizičného úradu, MO SR
Vladimír Chvostík | špecialista Akvizičného úradu, MO SR
Milan Podhoráni | vojenský pridelenec MO SR v Moskve
Dušan Pajdlhauser | generálny riaditeľ sekcie železničnej dopravy MDPT SR
Vladimír Haviar | riaditeľ odboru vodnej dopravy MDPT SR
Ján Breja | ministerský radca odboru leteckej dopravy MDPT SR
Jaroslav Hnatič | generálny riaditeľ sekcie cestnej a mestskej dopravy MDPT SR
Jaromír Košin | generálny. riaditeľ sekcie poľnohospodárstva, potravinárstva a obchodu MP SR
Svetlana Andrisová | špecialista  odboru obchodu,  MP SR
Marián Bulla | špecialista odboru vzdelávania  a poradenstva, MP SR
Soňa Straková | špecialista medzinárodného odboru MŠ SR
Peter Dobranský | vládny radca Všeobecnej  sekcie,  MV SR
Jozef  Malankevič | vedúci oddelenia medzinárodných zmlúv a aproximácie práva, MV SR
Jozef Ohradzanský | ministerský radca MVRR SR
Jana   Ivanová | vrchný radca pre bilaterálnu spoluprácu odboru zahraničných vzťahov,               MVRR SR
Branislav Hitka | riaditeľ odboru 3TEO, MZV SR
Alexander Meľsitov | zástupca riaditeľa Medzinárodno-právneho odboru, MZV SR
Marián Adam | VORŠ odboru 3TEO, MZV SR
Stanislav Jelenovič | riaditeľ ICC Gosstandartu v SR
Ján Ružička | vedecký tajomník Cyklotrónového centra SR, ÚNMS SR
Miloslav Varga | riaditeľ odboru skúšobníctva, ÚNMS SR
Marta Prnová | riaditeľka odboru koncepcií a reštrukturalizácie, MH SR
Peter Dudák | riaditeľ odboru špeciálnej výroby a licencií, MH SR
Ján Tyrala | zahraničný protokol, MH SR
Peter Benčúrik | hovorca ministra, MH SR
Jozef Mravík | vedúci OBEO,  Sankt Peterburg
Hana Blažová | zástupca riaditeľa odboru ZO s krajinami SNŠ, MH SR
Peter Gregor | teritorialista odboru ZO s krajinami SNŠ, MH SR
Dušan Gbelský | teritorialista odboru ZO s krajinami SNŠ, MH SR
Peter Zengö | teritorialista odboru ZO s krajinami SNŠ, MH SR
Anna Gálová | teritorialista odboru ZO s krajinami SNŠ, MH SR
Julián Groch | teritorialista odboru ZO s krajinami SNŠ, MH SR
Marián Kajaba | teritorialista odboru ZO s krajinami SNŠ, MH SR

                                                                  ZLOŽENIE
ruskej delegácie na 9. zasadnutí
 Medzivládnej komisie pre obchodno-hospodársku, vedecko-technickú a kultúrnu spoluprácu 
medzi Slovenskou republikou a Ruskou federáciou 

Členovia oficiálnej delegácie:

ŠUVALOV                                     - vedúci Aparátu vlády Ruskej federácie - minister
Igor Ivanovič				Ruskej federácie
                            		            predseda ruskej časti MVK 	

PISKOPPEĽ                                  - námestník ministra hospodárskeho rozvoja a obchodu
Roald Ferdinandovič                          Ruskej federácie
                                                           podpredseda ruskej časti MVK
                                                           
AKSEŇONOK                               - mimoriadny a splnomocnený veľvyslanec
Alexandr Grigorijevič                        Ruskej federácie v Slovenskej republike
					člen ruskej časti MVK

MAZILOV                                     - obchodný predstaviteľ Ruskej federácie
Alexandr Vladimírovič                      v Slovenskej republike
                                                           člen ruskej časti MVK
   
ŠIMANOV			       - podpredseda výboru Štátnej Dumy pre priemysel, 
Alexandr Alexejevič                          výstavbu a techniku, koordinátor poslaneckej skupiny 
                                                           Štátnej Dumy pre styky s Národnou radou SR 

KOLOTUCHIN                             - námestník ministra financií Ruskej federácie
Sergej Ivanovič                                  člen ruskej časti MVK

KOROVKIN                                  - 1.námestník predsedu Štátneho výboru
Igor Alexejevič                                  pre normalizáciu a metrológiu Ruskej federácie
                                                           člen ruskej časti MVK

MITIN                                             - námestník ministra priemyslu, vedy
Sergej  Gerasimovič                           a  technológií Ruskej federácie
                                                            člen ruskej časti MVK

SMIRNOV                                     - námestník ministra dopravy Ruskej federácie
Nikolaj Grigorjevič                            člen ruskej časti MVK 

NOVIKOV			         - štátny tajomník – podpredseda Výboru Ruskej federácie   Michail Alexejevič	                        pre vojensko-technickú spoluprácu so zahraničím
                                                           člen ruskej časti MVK

GALAKTIONOV                          - zástupca  vedúceho sekcie krajín Európy Ministerstva
Ivan Viktorovič                                  hospodárskeho rozvoja a obchodu Ruskej federácie
                                                            člen ruskej časti MVK
 
BABIČEV                                      - poradca vedúceho Aparátu
Vladimír Stepanovič                         vlády Ruskej federácie -  ministra Ruskej federácie

NOZDRINA                                   - zástupca riaditeľa odboru sekcie krajín Európy
Natalia Ivanovna                                Ministerstva hospodárskeho rozvoja a obchodu RF
                                                            zodpovedný tajomník ruskej časti MVK

KROTOV                                       - riaditeľ sekretariátu vedúceho Aparátu
Andrej Vladislavovič                         vlády Ruskej federácie -  ministra RF
                                                           člen ruskej časti MVK

BRATČIKOV	- riaditeľ 4. Európskej sekcie 
Igor Borisovič	  Ministerstva zahraničných vecí Ruskej federácie

Sprevádzajúci:

ANTONEC                                     - námestník ministra poľnohospodárstva RF
Alexandr Vitaljevič                            člen ruskej časti MVK
	  
BARINOVA                                   - podpredseda Gosstroja Ruska
Larisa Stepanovna

ACHAPKIN                                   - riaditeľ odboru medzinárodnej hospodárskej	
Alexandr Vladimirovič                      spolupráce Aparátu vlády RF

VETA                                              - starší radca 4. Európskej sekcie
Alexandr Ivanovič                             Ministerstva zahraničných vecí Ruskej federácie
                                                           člen ruskej časti MVK

ŠČEULEV                                      - zástupca vedúceho oddelenia dvojstrannej
Igor Viktorovič                                  spolupráce Úradu zahraničnej činnosti Ministerstva
                                                           energetiky Ruskej federácie 
                                                           člen ruskej časti MVK

PRICHIĎKO			         - 1.námestník generálneho riaditeľa „Atomstrojexport“
Igor Ivanovič	

ČERNYŠEV                                   - viceprezident – podpredseda správnej rady
Anatolij Sergejevič                             „Vneštorgbanky“
                                                           člen ruskej časti MVK

KRUPENKOV                               - riaditeľ firmy „EXIMGAZ“ s r.o.
Vjačeslav Viktorovič                          „GAZEXPORT“ a.s. „GAZPROM“
                                                           člen ruskej časti MVK

CHALIKOV		                    - námestník ministra vonkajších ekonomických vzťahov
Rišat Nurachmanovič                       republiky Baškortostan

ČEBURAJEV		       - zástupca vedúceho sekcie zahraničných dlhov
Jevgenij Nikolajevič                        Ministerstva financií RF

VOLKOV                                    - riaditeľ odboru splácania zahraničných dlhov
Vladimír Alexejevič                       Ministerstva financií RF
Experti:

DARAGAN 			     - zástupca vedúceho sekcie rozvoja a reštrukturalizácie
Nadežda Konstantinovna              biotechnologického a zdravotníckeho priemyslu 
			                   Ministerstva priemyslu, vedy a technológií RF

SUCHOV			     - zástupca vedúceho sekcie vonkajších vzťahov
Jevgenij Michajlovič                     Ministerstva poľnohospodárstva  RF

ABOLENIN			     - vedúci Správy pre spoluprácu s krajinami Východnej 
Valentin Sergejevič                       Európy „Atomstrojexport“

GARMAŠ		                 - hlavný špecialista Správy pre regionálnu politiku
Sergej Pavlovič                             Výboru RF pre vojensko-technickú spoluprácu so 
                                                      zahraničím

KOSTYNENKO                        - zástupca vedúceho riadenia špeciálnych operácií Správy 
Oleg Vitaljevič                              zadĺženosti „Vnešekonombanky“

Príloha č.2

zloženie
slovenskej časti Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou federáciou
 na  9. zasadnutí v Bratislave

1.	Ľubomír Harach

predseda slovenskej časti MVK
minister hospodárstva

2.	Peter Brňo

podpredseda slovenskej časti MVK 
štátny tajomník  MH SR

3.	Jozef Sandtner

tajomník slovenskej časti MVK 
riaditeľ odboru  ZO s krajinami SNŠ  MH SR

4.   Igor Furdík                        mimoriadny a splnomocnený veľvyslanec SR v Ruskej federácii
5.   Dušan Podhorský | predseda ÚNMS SR
6.	Jaroslav Chlebo | štátny tajomník MZV SR
7.	Vladimil Podstránsky | štátny tajomník MF SR
8.	Jozef Pivarči | štátny tajomník MO SR
9.	László  Könözsi | štátny tajomník MP SR
10.	Roman Šipoš | štátny tajomník MVRR SR
11.	Milan Gacík | štátny tajomník MK SR
12.	Michal Balog | štátny tajomník MDPT SR
13.	Martin Fronc | štátny tajomník MŠ SR
14.	Vladimír Drozda | štátny tajomník MSPNM SR
15.	Ján Michalko | vedúci úradu MV SR
16.	Dagmar  Repčeková | generálna riaditeľka sekcie dvojstrannej obchodnej spolupráce MH SR
17.	Vojtech  Pánik | generálny riaditeľ sekcie spracovateľského priemyslu  MH SR
18.	Ondrej Studenec | generálny riaditeľ sekcie energetiky, nerastných surovín a hutníctva MH SR
19.  Štefan   Burda | generálny riaditeľ sekcie mnohostrannej obchodnej spolupráce MH SR
20.  Vladimír  Taraba | vedúci  OBEO  ZÚ SR v Moskve
21.  Peter Mihók | predseda SOPK
22.  Michal Ľach | prezident AZZZ  SR
23.  Jozef Uhrík | predseda  ZPZ  SR
24.  Ľudomír Šlahor | guvernér  EXIM banky SR
25.  Roman Minarovič | generálny riaditeľ SARIO

ZLOŽENIE
ruskej časti Medzivládnej komisie pre obchodno-hospodársku, 
vedecko-technickú a kultúrnu spoluprácu 
medzi  Slovenskou republikou a Ruskou federáciou
na 9. zasadnutí v Bratislave

ŠUVALOV                                     -  predseda ruskej časti MVK, 
Igor Ivanovič				vedúci Aparátu vlády Ruskej federácie, 
                                                           minister Ruskej federácie

PISKOPPEĽ                                  - podpredseda ruskej časti MVK, 
Roald Ferdinandovič                         námestník ministra hospodárskeho rozvoja a obchodu
                                                           Ruskej federácie

NOZDRINA                                    - zodpovedný tajomník ruskej časti MVK,
Natalia Ivanovna                                zástupca riaditeľa odboru sekcie krajín Európy  
                                                            Ministerstva hospodárskeho 
                                                            rozvoja a obchodu Ruskej federácie

                               Členovia komisie

AKSEŇONOK                               - mimoriadny a splnomocnený veľvyslanec
Alexander Grigorievič                       Ruskej federácie v Slovenskej republike

ANTONEC                                     - námestník ministra poľnohospodárstva
Alexander Michajlovič                      Ruskej federácie

JEGORYČEV                                - námestník ministra kultúry 
Viktor Vasiljevič                                Ruskej federácie                            

KOLOTUCHIN                             - námestník ministra financií 
Sergej Ivanovič                                  Ruskej federácie

KOROVKIN                                  - 1. námestník predsedu Štátneho výboru
Igor Alexejevič                                   pre normalizáciu a metrológiu Ruskej federácie

MITIN                                             - námestník ministra priemyslu, vedy
Sergej  Gerasimovič                           a  technológií Ruskej federácie

NOVIKOV                                     - štátny tajomník – podpredseda Výboru pre 
Michail Alexejevič                            vojensko-technickú spoluprácu so zahraničím

REŠETNIKOV                              - námestník ministra pre jadrovú energiu
Jevgenij Alexandrovič                       Ruskej federácie

SMIRNOV                                     - námestník ministra dopravy 
Nikolaj Grigorjevič                           Ruskej federácie

MAZILOV                                     - obchodný predstaviteľ Ruskej federácie
Alexander Vladimírovič                    v Slovenskej republike

KROTOV                                       - vedúci sekretariátu Vedúceho úradu
Andrej Vladislavovič                         vlády Ruskej federácie -  ministra RF

AVDEJEVA                                   - poradca Sekcie  medzinárodnej
Larisa Vjačeslavovna                         spolupráce Úradu vlády Ruskej federácie

ČEREPANOV                               - vedúci oddelenia zahraničnej zadĺženosti Ministerstva
Andrej Vladimírovič                         financií Ruskej federácie

GALAKTIONOV                          - zástupca  vedúceho sekcie krajín
Ivan Viktorovič                                  Európy Ministerstva hospodárskeho 
                                                            rozvoja a obchodu Ruskej federácie 

ŠČEULEV                                      - zástupca vedúceho oddelenia riadenia dvojstrannej
Igor Viktorovič                                  spolupráce Úradu zahraničnej činnosti  Ministerstva
                                                          energetiky Ruskej federácie

KOVALEV                                    - zástupca vedúceho oddelenia zahraničného majetku
Vladimír Jevgenjevič                        Ministerstva majetkových vzťahov RF

VETA                                              - starší poradca Štvrtej Európskej sekcie
Alexandr Ivanovič                             Ministerstva zahraničných vecí Ruskej federácie

KOSOV                                         - 1. námestník predsedu „Vnešekonombanky“
Nikolaj Nikolajevič

ČERNYŠEV                                   - viceprezident – podpredseda správnej rady
Anatolij Sergejevič                             „Vneštorgbanky“

NEUMYVAKIN                            - predseda Správnej rady Prvej česko-ruskej banky
Pavel Ivanovič

KRUPENKOV                               - riaditeľ firmy „EXIMGAZ“ s r.o.
Vjačeslav Viktorovič                          „GAZEXPORT“ a.s. „GAZPROM“